**REPUBLIKA HRVATSKA**

**GIMNAZIJA SISAK**

Sisak, Trg hrvatskih branitelja 1

KLASA: 003-06/25-01/01

URBROJ: 2176-50-25-2

Sisak, 30. siječnja 2025.

***ZAKLJUČCI***

s 60. sjednice Školskog odbora Gimnazije Sisak održane

dana 30.01.2025. godine s početkom u 12.00 sati

Prisutni su svi članovi Školskog odbora, osim S. Mioković, D. Sremić

Ostali prisutni članovi: M. Ščrbak – voditeljica računovodstva, D. Hanž – tajnica škole

Predsjednik je otvorio sjednicu i predložio sljedeći:

***D n e v n i r e d :***

1. Usvajanje zapisnika s prethodne sjednice Školskog odbora
2. Financijsko izvješće Gimnazije Sisak za razdoblje 1. – 12. mjeseca 2024. godine
3. Odluka o raspodjeli rezultata za 2024. godinu
4. Izvršenje Plana proračuna za 2024. godinu
5. Izmjena Plana proračuna za 2025. godinu
6. Izmjena Plana nabave za 2025. godinu
7. Protokol o kontroli ulaska i izlaska u školskim ustanovama
8. Interni Protokol Gimnazije Sisak
9. Pravilnik o kriterijima za odobrenje odgovaranja po dogovoru te uvjetima i načinima njegovog provođenja
10. Kriteriji za ocjenjivanje vladanja učenika
11. Kućni red - usvajanje
12. Ostala pitanja

***AD.1.***

Dnevni red je jednoglasno usvojen i jednoglasno je usvojen zapisnik s prethodne sjednice.

***AD.2.***

Nakon izlaganja voditeljice računovodstva, M. Ščrbak, mag.oec. o prihodima i rashodima škole, Školski odbor je jednoglasno prihvatio Financijsko izvješće Gimnazije Sisak za razdoblje 1. – 12. mjeseca 2024. godine

***AD.3***

Nakon obrazloženja voditeljice računovodstva, M. Ščrbak, mag.oec.o viškovima i manjkovima škole, Školski odbor je jednoglasno prihvatio Odluku o raspodjeli rezultata za 2024. godinu.

***AD.4.***

Školski odbor je jednoglasno prihvatio obrazloženje Izvršenja Plana proračuna za 2024. godinu koje se zapravo referira na podatke o usporedbi sa prethodnom godinom.

***AD.5.***

M. Ščrbak je objasnila da je nakon promjene plana proračuna županije došlo do promjene i u planiranju sredstava škole jer su sredstva smanjena u odnosu na prethodni plan te je potrebno izmijeniti Plan proračuna Gimnazije Sisak za 2025. godinu. Školski odbor je jednoglasno prihvatio Izmjene Plana proračuna Gimnazije Sisak za 2025. godinu.

***AD.6.***

Tajnica škole je objasnila da je nakon promjene plana proračuna županije došlo i do promjene u planiranju sredstava škole te je potrebno uskladiti postojeći Plan nabave sa izmijenjenim stavkama po određenim pozicijama koje je izmijenila županija kao osnivač škole te je Školski odbor Gimnazije Sisak jednoglasno prihvatio izmjene Plana nabave za 2025. godinu.

***AD.7.***

Predsjednik Školskog odbora je izvijestio članove Školskog odbora da je zbog nedavnih događaja u jednoj školi Ministarstvo znanosti, obrazovanja i mladih donijelo Protokol o kontroli ulaska i izlaska u školskim ustanovama. Predstavnica Vijeća roditelja je napomenula da je Vijeće roditelja upoznato sa istim. Protokol je dostavljen članovima Školskog odbora na uvid i upoznavanje te su isti obaviješteni o njegovom donošenju.

***AD.8.***

Predsjednik Školskog odbora je izvijestio članove da je u suradnji sa Nastavničkim vijećem škole donesen Interni protokol škole kojim se definira protokol ulaska i izlaska zaposlenika, učenika i posjetitelja škole koji je svaka škola bila zbog svojih specifičnosti rada bila u obvezi donijeti. Školski odbor je upoznat sa Internim protokolom škole.

***AD.9.***

Nastavničko vijeće Gimnazije Sisak je na sjednici donijelo Pravilnik o kriterijima za odobrenje odgovaranja po dogovoru te uvjetima i načinima njegovog provođenja. Inicijativa za njegovo donošenje je krenula od roditelja učenika koji su u kategoriji sportaša, te učenika glazbene škole koji su zbog brojnih obaveza vezano za te aktivnosti zatražili da se omogući učenicima usmeno odgovaranje prema dogovoru. Nastavničko vijeće je izašlo u susret takvim učenicima i donesen je navedeni pravilnik. Predstavnica Vijeća roditelja je naglasila da je s tim pravilnikom upoznato i Vijeće roditelja te da je baš dobro prihvaćen. S. Ćatić je pohvalila donošenje istog.

***AD.10.***

Predsjednik Školskog odbora je izvijestio članove da su na sjednici Nastavničkog vijeća doneseni Kriteriji za ocjenjivanje vladanja učenika kako bi se izjednačili i definirali kriteriji prema kojima se učenici ocjenjuju. R. Srećković je naglasila da smatra da je to izrazito dobro za učenike, a ujedno i smjernica nastavnicima za rad.

***AD.11.***

Predsjednik Školskog odbora je izvijestio da je u skladu sa novonastalim potrebama bilo potrebno donijeti novi Kućni red škole. O njemu se raspravljalo na sjednici Nastavničkog vijeća i Vijeća roditelja te su se uvažili neki prijedlozi za izmjenu. Na prijedlog Kućnog reda nije bilo primjedbi te je Školski odbor jednoglasno donio odluku o donošenju novog Kućnog reda Gimnazije Sisak.

***AD.12.***

Predsjednik Školskog odbora je izvijestio članove da se na raspisani natječaj za nastavnika matematike na određeno puno radno vrijeme zbog zamjene za rodiljni dopust zaposlenice nitko nije javio te je Školskom odboru Povjerenstvo za vrednovanje kandidata prijavljenih na natječaj dalo prijedlog da se donese odluka o neizboru po natječaju. Školski odbor je jednoglasno donio takvu odluku.

Da bi škola mogla provesti smjernice iz Protokla o kontroli ulaska i izlaska iz školske ustanove nužno je bilo izvršiti promjenu brava na vratima škole i instalaciju i ugradnju novih dodatnih videokamera kojima se pokriva škola, te sustav ulaska zaposlenika u školu karticom koju je zadužio svaki zaposlenik, tj. interfon na ulazu škole. To je izvanredan trošak škole, o čijoj cijeni su članovi obaviješteni. Na vratima škole dežuraju domar i spremačice škole.

Predsjednik Školskog odbora je izvijestio članove da je nastao dodatni trošak škole jer postoji potreba za nabavljanjem Meraki licenci za postojeće mrežne preklopnike kako bi internetski sustav funkcionirao.

***AD.13.***

Ostalih pitanja nije bilo.

Završeno u 12,26 sati.

Zapisničarka: Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Darija Hanž, mag. admin. publ. Tomislav Dovranić, prof.